

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA LOVREĆ**

**OPĆINSKO VIJEĆE**

**KLASA: 021-01/21-01/10**

**URBROJ: 2129-04-01-21-1**

Lovreć, 28.07. 2021. godine

Na temelju članka 35. Zakona o lokalnoj i područnoj (regionalnoj) samoupravi (Nar. novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Lovreć ( “ Službeni glasnik općine Lovreć” br. 1/13-pročišćeni tekst 4/20), Općinsko vijeće općine Lovreć na 2. sjednici održanoj 28.07.2021. godine donijelo je

**ODLUKU**

**o novčanoj pomoći za opremu novorođenog djeteta**

1. **OPĆA ODREDBA**

**Članak 1.**

Ovom odlukom utvrđuje se iznos novčane pomoći, uvjeti i način ostvarivanja prava na novčanu pomoć Općine Lovreć za opremu novorođenog djeteta (u daljnjem tekstu: novčana pomoć).

1. **VISINA NOVČANE POMOĆI**

**Članak 2.**

Novčana pomoć iznosi:

* za prvo dijete 10.000,00 kuna neto
* za drugo 10.000,00 kuna neto
* za treće i svako daljnje 70.000,00 kuna (isplata na rate po 10.000,00 kuna neto kroz 7 godina)

1. **UVJETI I NAČIN OSTVARIVANJA NOVČANE POMOĆI**

**Članak 3.**

Pravo na novčanu pomoć ostvaruje jedan od roditelja novorođenog djeteta pod uvjetima:

* da je roditelj koji podnosi zahtjev za novčanu pomoć državljanin Republike Hrvatske s neprekidno prijavljenim prebivalištem na području Općine Lovreć najmanje tri (3) godine prije rođenja djeteta
* da je dijete nakon rođenja prijavljeno na području Općine Lovreć
* da drugi roditelj ima prebivalište na području Općine Lovreć, ako je dijete rođeno u braku
* da roditelji i dijete nakon rođenja zadrže prijavljeno prebivalište na području Općine Lovreć najmanje 5 (pet) godina od rođenja djeteta
* da roditelji imaju prebivalište na područje Općine Lovreć.

Ako se radi o samohranom roditelju koji podnosi zahtjev za novčanu pomoć, potrebno je ispuniti uvjete za isplatu novčane pomoći samo u odnosu na tog roditelja te u odnosu na dijete.

**Članak 4.**

Roditelj novorođenog djeteta podnosi zahtjev za isplatu novčane pomoći Jedinstvenom upravnom odjelu u roku od 12 (dvanaest) mjeseci od dana rođenja djeteta za koje se podnosi prijava.

Uz prijavu roditelj je dužan priložiti:

* kopiju svoje osobne iskaznice
* izvadak iz matice rođenih ili rodni list za novorođeno dijete
* izvadak iz matice rođenih ili rodni list za oba roditelja ako je dijete rođeno u braku
* uvjerenja o prebivalištu za dijete i za oba roditelja (osim ako se radi o samohranom roditelju, tada prilaže samo za dijete i sebe) – ne starije od datuma rođenja djeteta
* izvatke iz matice rođenih ili rodne listove za svu djecu roditelja koji podnosi zahtjev
* uvjerenje o osobnom identifikacijskom broju (OIB) djeteta
* kopiju kartice bankovnog tekućeg računa
* uvjerenje o boravištu za oba roditelja (osim ako se radi o samohranom roditelju)

**Članak 5.**

Jedinstveni upravni odjel u upravnom postupku utvrđuje jesu li ispunjeni uvjeti za isplatu novčane pomoći sukladno ovoj odluci i o tome donosi rješenje.

**Članak 6.**

Novčana pomoć isplaćuje se u iznosima iz članka 2. ove odluke samo ako je dijete u trenutku podnošenja zahtjeva živo.

**Članak 7.**

Za mrtvorođeno dijete za koje je izvršen upis u državne matice, kao i za dijete koje se rodilo živo, ali je umrlo prije podnošenja zahtjeva za isplatu, novčana pomoć isplaćuje se u visini 50% iznosa iz članka 2. ove odluke.

**Članak 8.**

Radi li se o prvom, drugom, trećem djetetu (ili više) u obitelji računa se prema roditeljstvu onog roditelja koji podnosi zahtjev za isplatu novčane pomoći tj. roditelju s neprekidno prijavljenim prebivalištem na području Općine Lovreć najmanje tri (3) godine prije rođenja djeteta.

Ostala djeca tog roditelja ne moraju imati prebivalište na području Općine Lovreć.

Računaju se samo djeca koja su u trenutku podnošenja zahtjeva za isplatu novčane pomoći živa.

**Članak 9.**

Roditelji su dužni vratiti novčanu pomoć u sljedećim slučajevima:

* ako odjave prebivalište s područja Općine Lovreć prije isteka roka od 12 mjeseci od isplate naknade
* ako odjave djetetovo prebivalište s područja Općine Lovreć prije isteka roka od 12 mjeseci od isplate naknade

**Članak 10.**

Ako roditelji prije isteka roka iz članka 9. odjave svoje ili djetetovo prebivalište zbog odlaska na liječenje od teške bolesti, nisu dužni vratiti novčanu pomoć koju su primili za opremanje novorođenog djeteta, kao niti u slučaju smrti djeteta.

1. **PRIJELAZNE I ZAVRŠNE ODREDBE**

**Članak 11.**

Danom stupanja na snagu ove Odluke, prestaje važiti Odluka o novčanoj pomoći za opremu novorođenog djeteta („Službeni glasnik“ br. 2/19).

**Članak 11.**

Ova odluka stupa na snagu osmog dana od dana objave u „Službenom glasniku“ Općine Lovreć.

Predsjednik:

Mario Cikojević